Document ID: 31999D0263

A Bizottság határozata
(1999. április 19.)
a tagállamok által állati bél behozatalára feljogosított harmadik országbeli létesítmények ideiglenes jegyzékeinek megállapításáról szóló 1999/120/EK határozat módosításáról
(az értesítés a C(1999) 962. számú dokumentummal történt)
(EGT vonatkozású szöveg)
(1999/263/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 98/603/EK határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikkének (4) bekezdésére,
(1) mivel az 1999/120/EK bizottsági határozat [3] összeállította az állati belet előállító harmadik országbeli létesítmények ideiglenes jegyzékeit;
(2) mivel Afganisztán, Costa Rica, Dél-Afrika, Honduras, Japán, Lettország, Paraguay, Türkmenisztán és Üzbegisztán megküldte azon állati belet előállító létesítmények jegyzékét, amelyek vonatkozásában az illetékes hatóságok tanúsítják, hogy a létesítmények a közösségi szabályoknak megfelelnek;
(3) mivel így Afganisztán, Costa Rica, Dél-Afrika, Honduras, Japán, Lettország, Paraguay, Türkmenisztán és Üzbegisztán tekintetében összeállítható az állati belet előállító létesítmények ideiglenes jegyzéke; mivel az 1999/120/EK határozatot ennek megfelelően módosítani kell;
(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Az 1999/120/EK határozat melléklete - ábécérendben - e határozat állati belet előállító létesítmények jegyzékeit tartalmazó mellékletével egészül ki.
2. cikk
Ezt a határozatot 1999. április 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 1999. április 19-én.

Labels: 17
5
0
3
6